CELEX: 62017CN0095
Language: lt
Date: 2017-02-22 00:00:00
Title: Byla C-95/17 P: 2017 m. vasario 22 d. Europos Sąjungos intelektinės nuosavybės tarnybos pateiktas apeliacinis skundas dėl 2016 m. gruodžio 15 d. Bendrojo Teismo (penktoji kolegija) priimto sprendimo byloje T-112/13 Mondelez UK Holdings & Services Ltd/Europos Sąjungos intelektinės nuosavybės tarnyba

22.5.2017   
            
            
               LT
            
            
               Europos Sąjungos oficialusis leidinys
            
            
               C 161/9
            
         2017 m. vasario 22 d. Europos Sąjungos intelektinės nuosavybės tarnybos pateiktas apeliacinis skundas dėl 2016 m. gruodžio 15 d. Bendrojo Teismo (penktoji kolegija) priimto sprendimo byloje T-112/13 Mondelez UK Holdings & Services Ltd/Europos Sąjungos intelektinės nuosavybės tarnyba
   
   (Byla C-95/17 P)
   (2017/C 161/12)
   Proceso kalba: anglų
   
      Šalys
   
   
      Apeliantė: Europos Sąjungos intelektinės nuosavybės tarnyba, atstovaujama A. Folliard-Monguiral
   
      Kitos proceso šalys: Mondelez UK Holdings & Services Ltd, buvusi Cadbury Holdings Ltd; Société des produits Nestlé SA
   
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               panaikinti skundžiamą sprendimą,
            
         
               —
            
            
               priteisti iš Mondelez UK Holdings & Services Ltd Europos Sąjungos intelektinės nuosavybės tarnybos patirtas bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   
      Europos Sąjungos Teisingumo Teismo statuto 36 straipsnio pirmojo sakinio pažeidimas
   
   Bendrasis Teismas savo sprendimą pagrindė prieštaringais motyvais, nes, viena vertus, pripažino, kad „įrodymus galima pateikti bendrai visoms susijusioms valstybėms narėms“, kita vertus, reikalavo, kad skiriamojo požymio įgijimas kiekvienoje valstybėje narėje būtų nustatomas atskirai (žr. skundžiamo sprendimo 139 punktą).
   
      Reglamento Nr. 207/2009
       (1)
      7 straipsnio 3 dalies ir 52 straipsnio 2 dalies pažeidimas
   
   Bendrasis Teismas netinkamai taikė Teisingumo Teismo gaires, išdėstytas 2012 m. gegužės 24 d. Teisingumo Teismo sprendimo Chocoladefabriken Lindt & Sprüngli AG/VRDT, byla C-98/11P (šokoladinio triušio su raudonu kaspinu forma), ECLI:EU:C:2012:307, 62 ir 63 punktuose (toliau – Sprendimas Chocoladefabriken Lindt & Sprüngli), nes reikalavo įrodyti skiriamojo požymio įgijimą kiekvienoje valstybėje narėje atskirai.
   Bendrasis Teismas turėjo išnagrinėti, ar Europos Sąjungos prekės ženklo savininko pateikti įrodymai parodo skiriamojo požymio įgijimą visoje Europos Sąjungoje, nepriklausomai nuo valstybių sienų.
   Susikoncentravęs tik į nacionalines rinkas, Bendrasis Teismas klaidingai neatsižvelgė į tai, kad teritorinis prekės ženklo pripažinimo mastas yra tik vienas iš svarbių veiksnių nustatant, ar šis prekės ženklas dėl naudojimo Europos Sąjungoje įgijo skiriamąjį požymį. Todėl Bendrasis Teismas neatsižvelgė į kriterijus, kurie yra svarbūs „bendros rinkos“ kontekste, ypač i) į visuomenės dalį, kuri buvo susipažinusi su prekės ženklu, palyginti su visais europiečiais vartotojais, ii) į teritorijų, kuriose buvo nustatytas skiriamasis požymis, geografinę svarbą ir pasiskirstymą ir iii) į ekonominę teritorijų, kuriose buvo nustatytas skiriamasis požymis, svarbą nagrinėjamai Europos prekių ir paslaugų rinkai.
   Skundžiamo sprendimo požiūrio negalima pateisinti viešuoju interesu, kuriuo grindžiamas nagrinėjamas absoliutus panaikinimo pagrindas. Esama tokių apsaugos priemonių, kurios suteikia galimybę ES prekių ženklo savininkui pasinaudoti išimtinėmis teisėmis netgi tose valstybėse narėse, kuriuose ES prekės ženklas nėra įgijęs tokio paties skiriamojo požymio lygio, kaip kitose valstybėse narėse.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).